उनका एक आवास पुष्पांजलि वैकुंठ कालोनी स्थित गोविंद की गली मथुरा में है । यहां 11 नवंबर से हित अम्बरीष की कथा प्रवचन का आयोजन कॉलोनी के मंदिर में होने जा रहा था। इसी दिन विनोदजी की शाम 7 बजे से भजन संध्या का भी आयोजन था। जिसमें कई अन्य भजन गायक भी सहभागिता करने वाले थे। इस आयोजन को भव्यता प्रदान करने के लिए अग्रवाल तैयारियों में लगे हुए थे। हर दिन कालोनी के लोगों के साथ बैठक कर इस आयोजन को भव्यता देने के लिए मंथन कर रहे थे। तीन दिन पूर्व भी इस आयोजन के लिए उन्होंने लोगों से बात की।